২০১২ সালে শেষবার উইম্বলডন। তারপর ক্যাবিনেট শূন্যই ছিল।
রজার ফেডেরার স্বমহিমায় ফিরে আসলেন ঠিক পাঁচবছর পর। মহাকাব্যিক ফাইনালে চিরশত্রু রাফাযেল নাদালকে হারিয়ে। পাঁচ সেটের থ্রিলারে  ম্যাচের ফল ৬-৪ ৩-৬ ৬-১ ৩-৬ ৬-৩।
সাড়ে চার ঘণ্টার কাছাকাছি রোহমহর্ষক ফাইনালে স্প্যানিশ মহাতারকাকে হারালেন ফেডেরার। শেষবার কোনও গ্র্যান্ড স্ল্যাম ফাইনালে স্প্যানিশ বনাম সুইস দ্বৈরথ দেখা গিয়েছিল ছয় বছর আগে।
সময়কে থমকে দিয়ে ছ’বছর আগের ফরাসি ওপেনের ফাইনালের পুনরাবৃত্তি ঘটেছিল মেলবোর্ন পার্কের কোর্টে। তবে সেবার চার সেটেই ফেডেরার-বধ করে নিজের দশম গ্র্যান্ড স্ল্যাম জিতে নিয়েছিলেন নাদাল।
গ্র্যান্ড স্ল্যাম ফাইনালের মঞ্চে প্রত্যাবর্তনে অবশ্য প্রতিশোধের কাহিনীটাও সমাপ্ত করে রাখলেন কিং ফেডেরার। পাঁচ সেটে দীর্ঘ লড়াই চললেও  ৩১ বছরের নাদালের সঙ্গে টানা পাল্লা দিয়ে গেলেন ৩৫-এর ফেডেরার। উত্তুঙ্গ ফিটনেসের প্রমাণ দিয়েই ঐতিহাসিক ১৮তম গ্র্যান্ড স্ল্যাম খেতাব জিতলেন সুইস কিং।
দিনের শেষে, প্রমাণ করে গেলেন, ক্লাস ইস পারমানেন্ট। ফর্ম ইজ টেম্পোরারি।
দেখুন ফেডেরারের প্রত্যাবর্তনের ঝলক